Rejsekortet fungerer igen over det meste af landet. Det oplyser DSB.

Den offentlige trafik har fredag været plaget af problemer med Rejsekortet.

Først meldte DSB ud, at kunderne ikke skulle forvente at rejse gratis, selvom kortet ikke fungerede. Den holdning ændrede sig dog, da transportminister Magnus Heunicke tweetede, at man burde kunne køre gratis under nedbruddet.

Læs også : DSB ændrer mening efter minister-tweet: Passagerer kan nu køre gratis

- Vi har fundet fejlen, og den er nu løst over det meste af landet.

- Resten af dagen kan der være enkelte busser, der stadig er ramt, og de fejl bliver løbende løst, skriver DSB fredag aften.

Dermed er det slut med gratis ture for kortholdere i denne omgang.